CELEX: 62020TN0144
Language: sl
Date: 2020-03-05 00:00:00
Title: Zadeva T-144/20: Tožba, vložena 5. marca 2020 – Guangxi Xin Fu Yuan/Komisija

11.5.2020   
            
            
               SL
            
            
               Uradni list Evropske unije
            
            
               C 161/53
            
         
      Tožba, vložena 5. marca 2020 – Guangxi Xin Fu Yuan/Komisija
      (Zadeva T-144/20)
      (2020/C 161/66)
      Jezik postopka: angleščina
      
         Stranki
      
      
         Tožeča stranka: Guangxi Xin Fu Yuan Co. Ltd (Bobai, Kitajska) (zastopnika: J. Cornelis in T. Zuber, odvetnika)
      
         Tožena stranka: Evropska komisija
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  za nično razglasi Izvedbeno uredbo Komisije (EU) 2019/2131 z dne 28. novembra 2019 o spremembi Izvedbene uredbe (EU) 2019/1198 o uvedbi dokončne protidampinške dajatve na uvoz keramične namizne in kuhinjske posode s poreklom iz Ljudske republike Kitajske po pregledu zaradi izteka ukrepov v skladu s členom 11(2) Uredbe (EU) 2016/1036 Evropskega parlamenta in Sveta (UL 2019, L 321, str. 139);
               
            
                  —
               
               
                  Evropski komisiji naloži plačilo stroškov tožeče stranke.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja tri razloge.
      
                  1.
               
               
                  Prvi tožbeni razlog je, da je Komisija kršila člen 13(3) v povezavi s členoma 5(10) in 5(11) Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (v nadaljevanju: osnovna uredba) (UL 2016, L 176, str. 21) ter s členi 6.1, 6.2 in 12.1 Protidampinškega sporazuma STO, načelo prepovedi diskriminacije in načelo varstva legitimnih pričakovanj s tem, da tožeče stranke ni uvrstila na izčrpni seznam izvoznikov v uredbi o uvedbi preiskave proti izogibanju in je potem razširila področje preiskave, tako da je zajemala tudi tožečo stranko.
               
            
                  2.
               
               
                  Drugi tožbeni razlog je, da Komisija ni imela pravne podlage za vključitev tožeče stranke v izpodbijano uredbo, saj člen 13(3) osnovne uredbe ne zajema naložitve ukrepov proti izogibanju, ki temeljijo zgolj na tveganju izogibanja in poleg tega zahteva predhodno registracijo vseh zadevnih uvozov. Poleg tega je razlogovanje, ki ga je podala Komisija, logično napačno, neutemeljeno in ne upošteva bistvenih dokazov in torej pomeni očitno napako pri presoji.
               
            
                  3.
               
               
                  Tretji tožbeni razlog je, da je Komisija kršila pravico do obrambe tožeče stranke in kršila načelo prepovedi diskriminacije s tem, da je končni sklep oprla na dva nova dejanska elementa, glede katerih tožeča stranka ni imela nobene možnosti, da poda pripombe v okviru pregleda.